På onsdag kører sagen, hvor en mor kvalte sin 4-årige søn, i Vestre Landsret. Det skriver bt.dk. Det var den 16. december 2013 at Lise Balling kvalte den 4-årige dreng med sine hænder i hendes egen lejlighed i midten af Aalborg. Efterfølgende blev hun ved retten i Aalborg dømt 11 års fængsel for drabet. En dom hun ankede og som skal i landsretten på onsdag, hvor forsvarer, Peter Secher Schmidt håber på en mildere straf. - Min påstand i landsretten er formildelse. Og formildelse indebærer for vores vedkommende, at straffens længde kan blive sat lidt ned, men også at min klient kan få en behandlingsdom, siger han til bt.dk. Motivet var at hun ikke kunne overskue at drengen skulle holde jul hos sin far og hans nye familie. Anklagemyndigheden går til gengæld efter at få skærpet strafudmålingen til mere end de 11 år. Lise Balling blev efter drabet anholdt og indlagt på psykiatrisk afdeling ved Aalborg Universitetshospital, hvor hun stadig er indlagt. Det skriver bt.dk.

Opsummering:
Moderen, der kvalte sin egen søn 16. december 2013, går på onsdag efter at få nedsat sin fængselsstraf på 11 år.